**Tárgy: Harta Nagyközség Önkormányzata Képviselő-testületének a képviselő-testület tagjainak tiszteletdíjáról szóló rendelet módosítása**

**Általános indokolás**

Harta Nagyközség Önkormányzat Képviselő-testülete 2014-ben megalkotta a képviselő-testület tagjainak tiszteletdíjáról szóló 21/2014.(XII.30.) önkormányzati rendeletét, mely rendeletben rögzítettek alapján a képviselők tiszteletdíjának összege havonta bruttó 70.000 Ft, az állandó bizottság elnökének tiszteletdíja havonta bruttó 80 000 Ft.

A képviselő-testület újbóli megalakulása során újólag dönt a szervezetéről, a polgármester, alpolgármester tiszteletdíjáról, így indokolt a képviselők tiszteletdíjáról szóló rendelkezések áttekintése is. A rendelet decembertől lép hatályba, hogy az új szabályozás egy újonnan megkezdett hónaptól érvényesülhessen.

**Részletes indokolás**

1. §- hoz: A képviselők és az állandó bizottság elnöke tiszteletdíjának összegét határozza meg.

2. §-hoz: Hatályba léptető rendelkezést tartalmaz.